CELEX: 52005PC0667
Language: sl
Date: 2005-12-21
Title: Predlog direktiva Evropskega parlamenta in Sveta o odpadkih {SEC(2005) 1681}

KOMISIJA EVROPSKIH SKUPNOSTI

                                  Bruselj, 21.12.2005
                                  COM(2005) 667 končno

                                  2005/0281 (COD)

                        Predlog

     DIREKTIVA EVROPSKEGA PARLAMENTA IN SVETA

                      o odpadkih

                  (predložila Komisija)

                   {SEC(2005) 1681}

SL                                                       SL
 ---pagebreak---                               OBRAZLOŽITVENI MEMORANDUM

         1) OZADJE PREDLOGA

     •   Razlogi in cilji predloga

     Skupni cilj tega predloga za spremembe je prilagoditi določbe Direktive Sveta 75/442/EGS
     ob ohranitvi njene temeljne zgradbe in glavnih določb. Predlaga se izboljšanje direktive, ne
     natančna obnova.

     Tematska strategija za preprečevanje in recikliranje odpadkov je ugotovila tri glavne
     razloge za izvajanje spremembe Direktive 75/442/EGS, Okvirne direktive o odpadkih.

     Prvič – pokazalo se je, da nekatere opredelitve v Direktivi 75/442/EGS niso dovolj
     razumljive, kar povzroča odstopanja in nejasnosti ob razlagi teh glavnih določb v
     posameznih državah članicah in v nekaterih primerih v posameznih regijah. Deloma je tudi
     zaradi tega veliko primerov zahtevalo razlago Evropskega sodišča. To je povzročilo
     precejšnje težave gospodarskim subjektom in pristojnim organom.

     Vprašanja, pri katerih je pravna varnost nezadostna, se nanašajo zlasti na opredelitev
     odpadkov in razlikovanje med predelavo in odstranjevanjem. Ta predlog za spremembo
     Okvirne direktive o odpadkih vsebuje jasnejše opredelitve in/ali mehanizme za razjasnitev
     vprašanj na ravni EU, kakor je primerno.

     Drugič – Tematska strategija za preprečevanje in recikliranje odpadkov uvaja nov pristop k
     politiki ravnanja z odpadki, ki je bolje prilagojen okoliščinam, katerih večina pomembnih
     postopkov ravnanj z odpadki je zdaj zajeta v okoljski zakonodaji Pomembno je, da se
     Okvirna direktiva o odpadkih prilagodi temu pristopu.

     Za to so potrebne številne spremembe. Najpomembnejša je uvedba okoljskega cilja. Takšen
     cilj, ki pomaga usmerjati celotno direktivo k navedenemu cilju, ima zdaj večina okoljskih
     direktiv. V tem predlogu okoljski cilj usmerja direktivo k zmanjšanju vplivov na okolje pri
     nastajanju odpadkov in ravnanju z njimi ob upoštevanju celotnega življenjskega kroga. To
     osredotočenje se prevzema od strategije virov.

     Drug pomemben del te strateške spremembe je premik k pristopu, ki bo temeljil na
     standardih. Predlog z minimalnimi standardi, jasnimi opredelitvami predelave in uporabo
     meril za okolje brez odpadkov utrjuje standarde na številnih področjih.

     Navsezadnje ta predlog skuša poenostaviti obstoječi pravni okvir. Razveljavil bi Direktivo
     75/439/EGS o odstranjevanju odpadnih olj in vključil Direktivo 91/689/EGS o nevarnih
     odpadkih v Okvirno direktivo o odpadkih. Direktiva o odpadnih oljih je določila prednost za
     regeneracijo odpadnih olj pred drugimi možnostmi predelave, ki ni več upravičena. Določbe
     Direktive o nevarnih odpadkih so tesno povezane z Okvirno direktivo o odpadkih in njuna
     integracija utrjuje ter poenostavlja zakonodajo. Poleg tega je treba nekatere zastarele in
     nejasne določbe v vseh treh direktivah spremeniti ali črtati.

     •   Splošno ozadje

     Odpadki spremljajo človeško družbo od njenih začetkov. Odpadki so v središču pozornosti
     razvoja okoljske politike Evropske unije, pri tem pa je bila Okvirna direktiva o odpadkih

SL                                                 2                                                SL
 ---pagebreak---      eden prvih pravnih ukrepov za zaščito okolja na ravni EU.

     Od l. 1975 se je zakonodaja o odpadkih občutno razvila. V prvem valu je bil vzpostavljen
     splošni okvir in odpravljeni so bili številni posebni problemi (odpadna olja, titanov dioksid).
     V drugem valu so bili pripravljeni standardi za odlagališča in sežigalnice. Nazadnje, v
     tretjem valu, so direktive o recikliranju vzpostavile potrebno organizacijo in financiranje za
     pospešitev recikliranja številnih posebnih tokov odpadkov (pakiranje, izrabljena motorna
     vozila, odpadna električna in elektronska oprema).

     Nadaljnji večji zakonodajni ukrepi niso potrebni. Vendar je treba sprejeti ukrepe za
     povečanje učinkovitosti sedanjega okvira in zapolnitev preostalih lukenj. Ta predlog za
     spremembo bo vzpostavil številne potrebne ukrepe; ostale bo treba obravnavati dolgoročno.

     Če sprememba okvirne direktive o odpadkih ne bi bila opravljena, bi gospodarski subjekti
     in pristojni organi še naprej imeli težave, nastale zaradi nezadostne pravne varnosti,
     odsotnost standardov na nekaterih področjih pa bi oslabila raven varstva okolja in zdravja
     ljudi kot tudi notranji trg recikliranih proizvodov. Neprilagoditev zakonskega okvira in še
     zlasti direktiv o odpadnih oljih in nevarnih odpadkih sedanjemu znanju in ciljem bi omajala
     verodostojnost politike EU na tem področju.

     •   Obstoječe določbe na področju, na katerega se nanaša predlog

     Ta predlog spreminja Direktivo 75/442/EGS (Okvirno direktivo o odpadkih) in razveljavlja
     obe direktivi 91/689/EGS o nevarnih odpadkih (Direktivo o nevarnih odpadkih) s strnitvijo
     določb v Okvirni direktivi o odpadkih in Direktive 75/439/EGS (Direktiva o odpadnih oljih)
     z vključitvijo obveznosti o posebnem zbiranju. Elementi teh dveh direktiv, ki ostajajo
     pomembni in upravičeni, so vključeni v predlog za revidirano Okvirno direktivo o
     odpadkih. Okvirna direktiva o odpadkih določa opredelitve in temeljne predpise za vse
     druge dele zakonodaje EU, povezane z odpadki – torej ima nanje posreden in neposreden
     vpliv.

     Poleg tega Okvirna direktiva o odpadkih glede dovolitve komunalnih odpadkov deluje
     skupaj z Direktivo Sveta 96/61/ES, ki se nanaša na celostni nadzor nad preprečevanjem
     onesnaževanja (Direktiva IPPC). V preteklosti sta se ti dve direktivi prekrivali, kar je
     povzročalo dvojno dovoljevanje in nepotrebno povečanje regulativnih in upravnih
     obremenitev. Čeprav so direktive nastale večinoma z izvajanjem direktiv držav članic, ta
     direktiva v eksplicitnem besedilu pojasnjuje, da takšno dvojno dovoljevanje z zakonom EU
     ni zahtevano.

     Številni elementi, ki v tem predlogu niso bili prevzeti iz Direktive o nevarnih odpadkih, so
     zadostno zajeti v drugih predpisih Skupnosti, kot je Direktiva Sveta 2000/76/ES o sežiganju
     odpadkov in Direktiva 96/59/ES o odstranjevanju polikloriranih bifenilov in polikloriranih
     terfenilov (PCB/PCT).

     •   Usklajenost z drugimi politikami in cilji Unije

     Se ne uporablja.

SL                                                  3                                                  SL
 ---pagebreak---          2) POSVETOVANJE Z ZAINTERESIRANIMI STRANKAMI IN PRESOJA VPLIVA

     •   Posvetovanje z zainteresiranimi strankami

     Metode posvetovanja, glavni ciljni sektorji in splošen profil udeležencev

     Na podlagi končnega Sporočila „K tematski strategiji za preprečevanje nastajanja in
     recikliranje odpadkov, COM 2003 301“ je bilo organizirano internetno posvetovanje z
     interesnimi skupinami.

     Komisija je organizirala tudi pet strokovnih srečanj z namenom, da bi se temeljito
     pogovorili o zadevah, posebno pomembnih za strategijo (glej spodaj). Ob tem so bila
     izpeljana tri neuradna srečanja z državami članicami in tri srečanja z interesnimi skupinami,
     med katerimi je bilo eno omejeno na raven organizacij EU, da bi olajšali razpravo.

     Poleg tega je potekalo dodatno posvetovanje z interesnimi skupinami o presoji vpliva, na
     katerem so interesne skupine prosili, naj posredujejo podatke o možnih vplivih vrste
     opredeljenih usmeritvenih možnosti. Na to posvetovanje smo prejeli devetdeset odgovorov.

     Potekala so tudi dodatna posebna posvetovanja obeh interesnih skupin in držav članic o
     Direktivi o nevarnih odpadkih in Direktivi o odpadnih oljih.

     Povzetek odzivov in njihovo upoštevanje

     Vseh pripomb, prejetih med navedenim obširnim posvetovanjem, ni bilo mogoče zajeti.
     Povzetek pripomb, prejetih v odziv na prvo internetno posvetovanje, je podan v Sporočilu
     tematske strategije, in vsi odgovori na odprto posvetovanje skupaj z rezultati strokovnih in
     osredotočenih      interesnih   skupin    so    objavljeni   na    naši    spletni    strani:
     http://europa.eu.int/comm/environment/waste/strategy.htm

     Odprto posvetovanje je potekalo preko interneta od 10. 5. 2003 do 10. 11. 2003. Komisija je
     prejela    220    odzivov.     Rezultati    so    na     voljo     na  spletnem    naslovu:
     http://forum.europa.eu.int/Public/irc/env/waste_strat/library?l=/test&vm=detailed&sb=Title.

     •   Zbiranje in uporaba strokovnega znanja in izkušenj

     Zadevna znanstvena/strokovna področja

     Osrednja področja, ki so zahtevala strokovno znanje in izkušnje, so bila analiza
     življenjskega kroga, preprečevanje nastajanja odpadkov in recikliranje, standardi pospešitve
     predelave, opredelitve odpadkov, predelave in odstranjevanja.

     Uporabljena metodologija

     Glavne uporabljene metodologije so bile strokovna srečanja in izdelava ustreznih študij.
     Naročena je bila kritična presoja obstoječih študij in analize življenjskega kroga
     regeneracije                 in           sežiganja              odpadnih           olj
     (glej: http://europa.eu.int/comm/environment/waste/studies/oil/waste_oil.htm).

SL                                                  4                                                SL
 ---pagebreak---      Glavne organizacije in strokovnjaki, vključeni v posvetovanja

     Opravljena so bila posvetovanja s številnimi strokovnjaki raziskovalnih inštitutov,
     svetovalci ter industrijo. Njihova mnenja so bila upoštevana.

     Povzetek prejetih in uporabljenih nasvetov

     Možnost resnih tveganj s trajnimi posledicami ni bila omenjena.

     Prejeti in uporabljeni nasveti so preveč obsežni in raznoliki, da bi jih povzemali tukaj.
     Rezultate strokovnih srečanj, študij in posvetovanj interesnih skupin je mogoče najti na
     spletnih straneh:
      http://europa.eu.int/comm/environment/waste/strategy.htm,
     http://europa.eu.int/comm/environment/waste/oil_index.htm                             in
     http://europa.eu.int/comm/environment/waste/hazardous_index.htm.
      Večina ugotovitev je obravnavana v Presoji vpliva, priloženi Tematski strategiji za
     preprečevanje in recikliranje odpadkov.

     Glede Direktive o odpadnih oljih so se prispevki interesnih skupin o zaželenosti po
     razveljavitvi prednosti regeneracije in vplivu le-te močno razlikovali. Med interesnimi
     skupinami o tem vprašanju ni bilo mogoče doseči soglasja.

     Sredstva, uporabljena za omogočenje javnega dostopa do strokovnih nasvetov

     Povzetek izida strokovnih srečanj je bil objavljen na ustrezni internetni strani.

     •   Presoja vpliva

     Sprememba Direktive Sveta 75/442/EGS je eden od elementov, vključenih v paket
     Tematske strategije za preprečevanje in recikliranje odpadkov. Presoja vplivov je bila
     opravljena v celotnem paketu.

     Poročilo presoje vplivov vsebuje presojo petih skupin možnosti, vsaka izmed njih se nanaša
     na posebne okoljske probleme in predlaga naslednjo kombinacijo možnosti:
         •   Pristop k virom se uporabi za odpadke v skladu z upoštevanjem življenjskega kroga,
             ki vključuje izboljšanje informacijske baze in pojasnitev okoljskega cilja politike
             ravnanja z odpadki.
         •   Prehod k evropski reciklažni družbi z razvojem skupnih okoljskih zahtev za
             recikliranje odpadkov.
         •   Posodobitev zakonodajnega okvira s spremembo okvirne zakonodaje o odpadkih in
             sprejem smernic za vprašanja, ki jih je treba obravnavati posamezno.
     Presoja vplivov priporoča tudi, da je treba prednosti Direktive 75/439/EGS pri regeneraciji
     odpadnih olj razveljaviti in prizadevanja usmeriti v zbiranje odpadnih olj.

     Številne možnosti so bile pretvorjene v predloge za zakonske določbe okvirnega značaja.
     Presoja vpliva kaže, da bi morale izboljšati ekološko učinkovitost politike ravnanja z
     odpadki v EU in da bodo posebni vplivi takšnih okvirnih pristopov odvisni od izvedbenih
     ukrepov, sprejetih na ravni EU ali na nacionalnih ravneh.

     Ta direktiva vsebuje določbe, ki izvajajo elemente vsake od primernih možnosti presoje

SL                                                   5                                             SL
 ---pagebreak---      vplivov vključno z:
         •   Uvedbo okoljskega cilja v Okvirni direktivi o odpadkih. S tem se vključi
             upoštevanje življenjskega kroga v politiko ravnanja z odpadki in poveča njihova
             stroškovna učinkovitost.
         •   Določitev meril za okolje brez odpadkov. S tem se omogoči določitev meril za
             posebne tokove odpadkov, kar zagotavlja, da reciklirane surovine ne škodujejo
             okolju in povzroči zmanjšanje upravnih obremenitev za gospodarske subjekte, ki
             proizvajajo reciklirane surovine, ustrezajoče tem merilom.
         •   Obvezna priprava programov za preprečevanje nastajanja odpadkov v državah
             članicah. Od te določbe se ne pričakuje večjih neposrednih vplivov na okolje,
             gospodarstvo ali družbo, čeprav se bo stopnja vplivov razlikovala glede na sprejete
             ukrepe. Zaradi določbe se bodo oblikovalci politike na ravni EU ter na nacionalnih
             in subnacionalnih ravneh bolj osredotočili na preprečevanje nastajanja odpadkov,
             zaradi česar se bo povečal obseg politik za preprečevanja nastajanja odpadkov. Pri
             iskanju nacionalnih in lokalnih rešitev za zajetje koristi ob preprečevanju nastajanja
             odpadkov omogoča potrebno fleksibilnost.
         •   Poenostavitev zakonodaje o odpadkih in zlasti pojasnilo opredelitev. To bo
             pozitivno vplivalo na okolje in gospodarstvo in bo združeno z razlagalnimi
             smernicami za obravnavo vprašanj, ki jih je ob preveč togi zakonodaji treba
             obravnavati posamezno.
         •   Razveljavitev prednosti, uveljavljenih za regeneracijo odpadnih olj, bo zmanjšala
             stroške ravnanja s tem tokom odpadkov, pri tem pa bo v središču pozornosti glavno
             okoljsko vprašanje, to je zbiranje odpadnih olj. To bo povečalo ekološko
             učinkovitost pri ravnanju z odpadnimi olji.
     Komisija je izvedla oceno vpliva, ki je zajeta v delovnem načrtu. Poročilo je dostopno na
     spletnem naslovu: http://europa.eu.int/comm/environment/waste/strategy.htm.

         3) PRAVNI ELEMENTI PREDLOGA

     •   Povzetek predlaganih ukrepov

     Okvirna direktiva o odpadkih je bila prvič sprejeta leta 1975 in nato spremenjena z
     Direktivo Sveta 91/156/EGS z dne 18. marca 1991. Določba spreminja Okvirno direktivo o
     odpadkih in razveljavlja obe Direktivi 91/689/EGS z združevanjem določb v Okvirni
     direktivi o odpadkih in Direktivi 75/439/EGS, pri čemer vključuje posebne obveznosti
     zbiranja.

     Glavne spremembe Okvirne direktive o odpadkih so:

     Uvedba okoljskega cilja

     Pojasnitev pojmov predelava in odstranjevanje

     Pojasnitev pogojev za mešanje nevarnih odpadkov

     Uvedba postopka za pojasnitev, kdaj odpadki prenehajo biti odpadki za izbrane tokove
     odpadkov

     Uvedba minimalnih standardov ali postopka za določitev minimalnih standardov za številne
     postopke ravnanja z odpadki

SL                                                  6                                                 SL
 ---pagebreak---      Uvedba zahteve za pripravo nacionalnih programov za preprečevanje nastajanja odpadkov.

     •   Pravna podlaga

     Primarni cilj direktive je varovanje okolja. Zato ta predlog temelji na členu 175 ES, kot tudi
     prejšnja sprememba Okvirne direktive o odpadkih.

     •   Načelo subsidiarnosti

     Načelo subsidiarnosti se uporabi, v kolikor predlog ne sodi pod izključno pristojnost
     Skupnosti.

     Ciljev predloga države članice ne morejo zadovoljivo doseči zaradi naslednjih razlogov:

     Okvirna direktiva o odpadkih postavlja temelje za evropsko sodelovanje na področju
     odpadkov. Določa minimalne standarde za notranji trg z odpadki za recikliranje in je
     bistvena za uporabo vseh ostalih direktiv in uredb na področju odpadkov. To je okvirna
     direktiva in dovoljuje podrobno izvajanje na ravni držav članic.

     Na drugi strani pa ukinitev zahteve za dodelitev prednosti obdelavi odpadnih olj z
     regeneracijo državi članici prepušča določitev prednosti za posebne, okolju prijazne
     tehnologije.

     Pri drugih vprašanjih o odpadkih bi ukrepi, ki jih sprejemajo države članice same,
     povzročili nedelovanje notranjega trga z odpadki za recikliranje in škodovali sodelovanju
     pri drugih oblikah ravnanja z odpadki. To bi povzročilo znatne gospodarske in okoljske
     stroške.

     Ukrepi Skupnosti bodo bolje dosegali cilje predloga zaradi naslednjih razlogov:

     Samo ukrepi na ravni EU lahko zagotovijo zaščito zdravja okolja in ljudi pred možnimi
     škodljivimi učinki pri nastajanju odpadkov in ravnanju z njimi.

     Odpadki se prevažajo po vsej Evropi, vsekakor tudi mednarodno. Vpliv na okolje (zrak,
     zemlja, onesnaževanje voda) ob nastajanju odpadkov in ravnanju z njimi je neomejen. Poleg
     tega lahko notranji trg z odpadki za recikliranje obstaja le, kadar EU opredeli skupne
     ključne pojme, kot so „odpadki“, „predelava“ in „odstranjevanje“, in kadar so določeni jasni
     minimalni standardi, ki se nanašajo na ravnanje z odpadki.

     Sprememba Okvirne direktive o odpadkih ohranja okvirno naravo direktive. Predlog ureja
     vidike, kot so opredelitve in minimalni standardi, pri čemer dovoljuje državam članicam
     izvajanje podrobnosti pri njihovih pristopih k ravnanju z odpadki na nacionalni, regionalni
     in lokalni ravni.

     Predlog je torej v skladu z načelom subsidiarnosti.

     •   Načelo sorazmernosti

     Predlog je v skladu z načelom sorazmernosti zaradi naslednjih razlogov:

     Predlog za spremembo Okvirne direktive o odpadkih znatno poenostavlja obstoječo

SL                                                  7                                                 SL
 ---pagebreak---      direktivo. Razveljavlja tudi drugi dve direktivi in vključuje primerne vidike direktiv v
     spremenjeno Okvirno direktivo o odpadkih. Kot okvirna direktiva ureja samo dele, pri
     katerih je usklajen pristop bistven, kar dopušča sprejemanje nacionalnih odločitev na drugih
     področjih.

     Predlog uvaja številne novosti, zaradi katerih se bodo zmanjšale finančne in upravne
     obremenitve upravljanja odpadkov, pri čemer bo ohranjena visoka raven zaščite zdravja
     okolja in ljudi.

     •   Izbira instrumentov

     Predlagani instrumenti: okvirna direktiva.

     Druga sredstva ne ustrezajo zaradi naslednjih razlogov:

     Slabše prilagodljiv pravni ukrep bi bil nesorazmeren glede na potrebo po omogočanju
     nacionalnih razlik pri ravnanju z odpadki kot tudi kulturnih in geografskih razlik.
     Prostovoljen ali bolj prilagodljiv ukrep ne bi zagotavljal pravne varnosti, potrebne za
     delovanje notranjega trga, in ne bi zagotavljal državljanom, da nastajanje odpadkov in
     ravnanje z njimi ne škodujeta zdravju in okolju v celotni EU.

         4) PRORAČUNSKE POSLEDICE

     Predlog ne vpliva na proračun Skupnosti. Ukrepi iz predloga ostajajo v okviru sedanjega
     finančnega okvira in predlagane zakonodaje za obdobje 2007–2013.

         5) DODATNI PODATKI

     •   Poenostavitev

     Ta predlog predvideva poenostavitev zakonodaje, poenostavitev upravnih postopkov za
     javne organe (EU ali nacionalne) in poenostavitev upravnih postopkov za zasebne stranke.

     Predlog za spremembe Okvirne direktive o odpadkih poenostavlja, posodablja in pojasnjuje
     Okvirno direktivo o odpadkih na več načinov. Poleg tega razveljavlja dve obstoječi
     direktivi, odpravlja odvečne določbe in vključuje preostale določbe v revidirani predlog. S
     tem se poenostavi struktura zakonodaje o odpadkih v EU.

     Obveznost načrtovanja ravnanja z odpadki je bila pojasnjena in poenostavljena.

     Določijo se postopki za omogočanje merila „brez odpadkov“, uvede se pojasnilo, kdaj
     odpadki prenehajo biti odpadki, s tem pa se uvede regulacijski relief za reciklirane surovine
     ali proizvode, ki za okolje predstavljajo majhno tveganje.

     Možnost prekrivanj med Okvirno direktivo o odpadkih in Direktivo IPPC je bila pojasnjena,
     da bi se s tem zmanjšali možnosti dvojnih dovoljenj, zahtevanih na ravni držav članic.

     Predlog je vključen v tekoči program Komisije za posodobitev in poenostavitev pravnega
     reda Evropskih skupnosti in njegovega delovnega in zakonodajnega načrta pod razpoznavno
     oznako WP 05 2004/ENV/001.

SL                                                 8                                                 SL
 ---pagebreak---      •   Razveljavitev obstoječe zakonodaje

     Sprejetje predloga bo vodilo v razveljavitev obstoječe zakonodaje.

     •   Primerjalna tabela

     Države članice morajo Komisiji predložiti besedilo nacionalnih določb, ki prenaša
     direktivo, in korelacijsko tabelo med temi določbami in to direktivo.

     •   Evropski gospodarski prostor

     Predlagani akt se nanaša na zadeve EGP in ga je treba zato razširiti v evropski gospodarski
     prostor.

     •   Podrobna razlaga predloga

     Člen 1 določa cilj predlagane Direktive.

     Novi cilj preusmerja Okvirno direktivo o odpadkih na vplive na okolje zaradi nastajanja
     odpadkov in ravnanja z njimi, pri čemer upošteva življenjski krog virov. „Hierarhijo
     ravnanja z odpadki“, prej v členu 3 Direktive 75/442/EGS, povezuje s tem ciljem, ne da bi
     se pri tem spremenila ureditev ali narava hierarhije. Besedilo hierarhije je posodobljeno
     zaradi upoštevanja razvoja narave uporabljenih pogojev.

     Člen 2 določa področje uporabe predlagane direktive.

     Člen 2, drugi odstavek, je spremenjen z namenom omejitve pojmov, „zajetih v drugi
     zakonodaji“ na zgolj zakonodajo Skupnosti. Namen je izboljšati pravno varnost in
     zagotoviti minimalno kritje na ravni Skupnosti. Prav tako vključuje nove izključitve o
     kontaminirani neizkopani zemlji, živalskih stranskih proizvodih in kmetijskih stranskih
     proizvodih.

     Člen 3 vsebuje opredelitve za namene te direktive in direktiv, ki se nanjo sklicujejo.

     Opredelitev odpadkov je nespremenjena, vendar je Poglavju III dodan mehanizem zaradi
     možnosti pojasnitve, kdaj določeni odpadki prenehajo biti odpadki, z določitvijo meril s
     postopkom komitologije za tiste tokove odpadkov, ki ustrezajo preskusom, določenim s
     členom 11.

     Ponovna uporaba je opredeljena na enak način kot v Direktivi o embalaži in odpadni
     embalaži.

     Doda se opredelitev o recikliranju, da se razjasni obseg uporabe tega pojma.

     Opredelitev zbiranja je spremenjena zaradi pojasnitve, da ta postopek zajema dejanja
     zbiranja in pobiranja odpadkov zato, da bi bili takšni odpadki lahko prepeljani na ustrezno
     območje za ravnanje z odpadki, pri tem pa niso zajeti postopki ravnanja z odpadki, povezani
     z mešanjem in sortiranjem odpadkov.

     Opredelitve „povzročitelj“, „imetnik“ in „ravnanje“ niso bistveno spremenjene.

SL                                                  9                                              SL
 ---pagebreak---      Člen 4 ohranja pravno podlago za seznam odpadkov, ki ga vzpostavlja Odločba Komisije.

     Člena 5 in 6 vsebujeta spremenjeno opredelitev predelave, ki potrjuje, da je za to
     opredelitev ključna nadomestitev virov. V kombinaciji z opredelitvijo odstranjevanja
     omogoča ureditev zapletenih razlikovanj z določitvijo meril učinkovitosti, kadar je to
     potrebno. Vsebuje tudi postopke, ki omogočajo pojasnitev klasifikacije nekaterih postopkov
     ravnanja z odpadki, kot sta predelava in odstranjevanje, kadar je potrebno, s postopkom
     komitologije.

     Člena 7 in 8 zdaj določata oboje, splošne obveznosti za zagotovitev ravnanja z odpadki na
     način, ki ne ogroža okolja ali človeškega zdravja, in da je ravnanje z odpadki v skladu z
     direktivo. Besedilo teh obveznosti je nespremenjeno iz Direktive Sveta 91/156/EGS.

     Člen 9 o stroških ravnanja z odpadki je razširjen na postopek predelovanja kot tudi
     odstranjevanja. Spremenjen je zaradi pojasnitve, da morajo stroški ravnanja z odpadki, ki jih
     morajo kriti imetniki ali proizvajalci odpadkov, odražati vso stvarnost odstranjevanja in
     predelave teh odpadkov. Z drugimi besedami, moral bi odražati dejanske stroške pri
     predelavi teh odpadkov in ravnanju z njimi za okolje.

     Člen 10 o omrežju obratov za odstranjevanje ni bistveno spremenjen.

     Poglavje III vsebuje mehanizem zaradi možnosti pojasnitve, kdaj nekateri odpadki
     prenehajo biti odpadki, z določitvijo meril s postopkom komitologije za tiste tokove
     odpadkov, ki ustrezajo preskusom, določenim s členom 11.

     Členi od 12 do 15 o nevarnih odpadkih so iz Direktive o nevarnih odpadkih vključeni v
     spremenjeno Okvirno direktivo o odpadkih. Opredelitev nevarnih odpadkov je spremenjena
     zaradi pojasnitve pojma odpadki iz gospodinjstev in njegove izključitve iz opredelitve.

     Člen 16 o ločevanju nevarnih odpadkov je iz Direktive o nevarnih odpadkih vključen v
     spremenjeno Okvirno direktivo o odpadkih. Odstopanja od prepovedi mešanja so ohranjena,
     vendar postanejo predmet ustrezanja najboljšim razpoložljivim tehnologijam. Sklicevanje
     na „varnost“ je odstranjeno, ker zdaj ni izraz, ki se uporablja v zakonodaji o odpadkih in ni
     združljiv z osredotočenjem na vplive na okolje.

     Člen 17 o označevanju nevarnih odpadkov je iz Direktive o nevarnih odpadkih vključen v
     spremenjeno Okvirno direktivo o odpadkih.

     Člen 18 o mineralnih odpadnih oljih prenaša obveznost ločenega zbiranja takšnih olj iz
     Direktive o odpadnih oljih.

     Člen 19 združuje dva prejšnja člena o dovoljenjih za predelavo in odstranjevanje, vendar je
     sicer nespremenjen.

     Člen 20 določa, da vzpostavitev ali izvajanje, za katera velja celovito okoljsko dovoljenje,
     ne zahteva dodatnega dovoljenja Okvirne direktive o odpadkih.

     Člen 21 dovoljuje Komisiji določitev minimalnih standardov za dovoljenja ob uporabi
     postopka komitologije, kadar bi bilo to potrebno.

     Členi 22 do 24 opredeljujejo okoliščine, v katerih se lahko odobrijo izjeme pri dovoljenjih

SL                                                 10                                                SL
 ---pagebreak---      za odpadke in nevarne odpadke.

     Člen 25 potrjuje zahteve, ki veljajo za zbiralce, prevoznike, trgovce in posrednike. Uvaja
     postopek, ki se lahko uporabi za sprejetje minimalnih standardov na tem področju.

     Člen 26 o načrtih za ravnanje z odpadki je bil preoblikovan zaradi pojasnitve o tem, kaj
     mora načrt za ravnanje z odpadki vsebovati. Določa tudi, da je treba pri pripravi teh načrtov
     sprejeti pristop življenjskega kroga.

     Členi 29 do 31 vzpostavljajo poseben člen za preprečevanje nastajanja odpadkov, ki od
     držav članic zahteva pripravo programov za preprečevanje nastajanja odpadkov in določa
     pogoje za pripravo teh programov.

     Člen 32 o nadzoru je okrepljen s posebno zahtevo, ki pokriva poreklo in namembni kraj
     zbranih in prepeljanih odpadkov.

     Člen 34 zdaj vsebuje klavzulo o pregledu ter tudi predhodne ukrepe poročanja.

     Preostali členi niso bistveno spremenjeni.

SL                                                 11                                                SL
 ---pagebreak---                                                              2005/0281 (COD)

                                                  Predlog

                    DIREKTIVA EVROPSKEGA PARLAMENTA IN SVETA

                                                o odpadkih

                                         (Besedilo velja za EGP)

     EVROPSKI PARLAMENT IN SVET EVROPSKE UNIJE STA –

     ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,

     ob upoštevanju predloga Komisije1,

     ob upoštevanju mnenja Evropskega socialno-ekonomskega odbora2,

     ob upoštevanju mnenja Odbora regij3,

     v skladu s postopkom, določenim s členom 251 Pogodbe4,

     ob upoštevanju naslednjega:

     (1)    Direktiva Sveta 75/442/EGS z dne 15. julija 1975 o odpadkih5 določa zakonodajni
            okvir za ravnanje z odpadki v Skupnosti. Opredeljuje ključne pojme, kot so odpadki,
            predelava in odstranjevanje in vzpostavlja bistvene zahteve za ravnanje z odpadki,
            zlasti obveznost dovoljenja oziroma registracije za postopke ravnanja z odpadki in
            gospodarske subjekte, obveznost za države članice, da vzpostavijo načrte za ravnanje z
            odpadki in glavna načela, kot je obveznost ravnanja z odpadki na način, ki na okolje
            ne vpliva negativno, in načelo, da morajo proizvajalci odpadkov plačati stroške
            ravnanja z odpadki.

     (2)    Sklep št. 1600/2002/ES Evropskega parlamenta in Sveta z dne 22. julija 2002 o šestem
            okoljskem akcijskem programu Skupnosti6 zahteva razvoj ali spremembo zakonodaje
            o odpadkih med drugim vključno s pojasnitvijo razlikovanja med odpadki in ne-
            odpadki in razvoj ustreznih meril za nadaljnjo pripravo Prilog IIA in IIB Direktive
            75/442/EGS.

     1
            UL C......
     2
            UL C......
     3
            UL C......
     4
            Mnenje Evropskega parlamenta z dne.. .. ... (UL C .......), skupno stališče Sveta z dne .. . .
            (UL C .....) in Sklep Evropskega parlamenta z dne .. .. .... (UL C ......). .....
     5
            UL L 194, 25.7.1975, str. 39. Direktiva, kakor je bila nazadnje spremenjena z Uredbo (ES)
            št. 1882/2003 Evropskega parlamenta in Sveta (UL L 284, 31.10.2003, str. 1).
     6
            UL L 242, 10.9.2002, str. 1.

SL                                                   12                                                      SL
 ---pagebreak---      (3)    Sporočilo Komisije z dne 27. maja 2003 k Tematski strategiji za preprečevanje
            nastajanja in recikliranje odpadkov je upoštevalo potrebo po presoji obstoječih
            opredelitev predelave in odstranjevanja, potrebo po splošno uporabni opredelitvi
            recikliranja in razpravi o opredelitvi odpadkov.

     (4)    Evropski parlament je v svoji resoluciji z dne 20. aprila 2004 pozval Komisijo, naj
            upošteva razširitev Direktive Sveta 96/61/ES z dne 24. septembra 1996 o celovitem
            preprečevanju in nadzorovanju onesnaževanja7 za celoten sektor odpadkov. Prav tako
            je Komisijo zaprosil, naj jasno razlikuje med predelavo in odstranjevanjem ter pojasni
            razliko med odpadki in ne-odpadki.

     (5)    Svet je v svojih sklepih z dne 1. julija 2004 Komisijo pozval, naj predloži predlog za
            spremembo nekaterih vidikov Direktive 75/442/EGS, da bi se pojasnilo razlikovanje
            med odpadki in ne-odpadki ter razlikovanje med predelavo in odstranjevanjem.

     (6)    Sprememba Direktive 75/442/EGS je torej nujna zaradi pojasnitve ključnih konceptov,
            kot so opredelitve odpadkov, predelave in odstranjevanja, okrepitve ukrepov, ki jih je
            treba izpeljati za preprečevanje nastajanja odpadkov, uvedbe pristopa, ki bo upošteval
            celoten življenjski krog proizvodov in surovin in ne samo fazo odpadkov, in
            osredotočenja na zmanjšanje vplivov na okolje zaradi nastajanja odpadkov in ravnanja
            z njimi in na ta način krepitve gospodarske vrednosti odpadkov. Zaradi jasnosti in
            razumljivosti je treba Direktivo 75/442/EGS zamenjati.

     (7)    Večina najpomembnejših postopkov ravnanja z odpadki je zdaj zajeta v okoljski
            zakonodaji Skupnosti, zato je pomembno, da se ta direktiva prilagodi temu pristopu.
            Poudarek na okoljskih ciljih, določenih s členom 174 Pogodbe, bi bolj jasno osvetlil
            vplive na okolje, nastale pri predelavi odpadkov in ravnanju z njimi v celotnem
            življenjskem krogu virov. Posledično bi pravna podlaga za to direktivo moral biti
            člen 175.

     (8)    Ekonomski instrumenti, kadar so stroškovno učinkoviti, so se izkazali kot učinkoviti
            in morajo biti učinkoviti pri dosegi ciljev, povezanih s preprečevanjem nastajanja
            odpadkov in ravnanjem z njimi. Odpadek ima vrednost kot vir in nadaljnja uporaba
            gospodarskih instrumentov bo povečala koristi za okolje. Njihova uporaba na ustrezni
            ravni mora biti zato spodbujena s to direktivo.

     (9)    Uredba (ES) št. 1774/2002 Evropskega parlamenta in Sveta določa zdravstvene
            predpise v zvezi z živalskimi stranskimi proizvodi, ki niso namenjeni za prehrano
            ljudi8. Med drugim določa proporcionalni nadzor glede predelave, uporabe in
            odstranjevanja vseh odpadkov živalskega porekla, ter preprečuje, da bi odpadki
            povzročali nevarnost za zdravje živali in ljudi. Zato je treba pojasniti povezavo z
            navedeno uredbo, se izogniti podvajanju predpisov z izključitvijo živalskih stranskih
            proizvodov, kadar so namenjeni uporabi, ki ne šteje za dejavnosti glede odpadkov.

     (10)   Z vidika izkušenj, pridobljenih pri uporabi Uredbe (ES) št. 1774/2002 je ustrezno, da
            se pojasni obseg uporabe zakonodaje glede odpadkov in njenih določb o nevarnih
            odpadkih v zvezi z živalskimi stranskimi proizvodi, kot jih ureja Uredba (ES) št.

     7
            UL L 257, 10.10.1996, str. 26. Direktiva, kakor je bila nazadnje spremenjena z Uredbo (ES)
            št. 1882/2003 Evropskega parlamenta in Sveta (UL L 284, 31.10.2003, str. 1).
     8
            UL L 273, 10.10.2002, str.1.

SL                                                 13                                                    SL
 ---pagebreak---             1774/2002. Kadar živalski stranski proizvodi predstavljajo možno zdravstveno
            tveganje, je ustrezen pravni instrument, ki obravnava ta tveganja, Uredba (ES) št.
            1774/2002, ter se je treba izogniti prekrivanju z zakonodajo o odpadkih.

     (11)   Zaradi pojasnitve področja tega postopka pri splošnem ravnanju z odpadki in vloge
            ponovne uporabe surovin ali proizvodov, ki sodijo v področje opredelitve odpadkov,
            bi bilo treba dodati opredelitev ponovne uporabe. Opredelitev ponovne uporabe ne
            sme zajemati ponovne uporabe proizvodov, ki že na začetku ne postanejo odpadki, in
            se mora zato nanašati samo na dejavnosti, ki vodijo v ponovno uporabo proizvodov ali
            njihovih sestavnih delov, ki so postali odpadki.

     (12)   V Okvirno direktivo o odpadkih je treba dodati opredelitev recikliranja, da se pojasni
            obseg uporabe tega pojma.

     (13)   Opredelitvi predelave in odstranjevanja je treba spremeniti, da se zagotovi jasno
            razlikovanje med dvema konceptoma, ki temelji na pravem razlikovanju ob vplivu na
            okolje, in zlasti na tem, ali postopek vodi v zamenjavo naravnih virov v gospodarstvu
            ali ne. Poleg tega je treba za pojasnitev primerov, pri katerih je to razlikovanje težko
            uporabiti v praksi ali pri katerih klasifikacija dejavnosti kot predelava ne ustreza
            dejanskim vplivom na okolje ali postopku, dodati korektivni mehanizem.

     (14)   Za pojasnitev nekaterih vidikov opredelitve odpadkov je treba določiti, kdaj določeni
            odpadki prenehajo biti opredeljeni kot odpadki in postanejo sekundarne surovine ali
            snovi na podlagi posameznih kategorij. Določitev mehanizma, pri čemer veljajo za
            ponovno razvrstitev merila za zagotavljanje visoke ravni varstva okolja, mora
            zagotoviti okoljske in gospodarske koristi.

     (15)   Smiselno je stroške razporediti tako, da odražajo dejanske stroške za okolje pri
            predelavi odpadkov in ravnanju z njimi.

     (16)   Treba je pripraviti določbo za zagotovitev samostojnosti celotne Skupnosti pri
            odstranjevanju odpadkov in držav članic pri individualni dosegi tega cilja, pripraviti
            določbo za omrežno sodelovanje pri obratih za odstranjevanje, pri tem pa upoštevati
            geografske okoliščine in potrebo po specializiranih obratih za nekatere vrste
            odpadkov.

     (17)   Določiti je treba tudi področje in vsebino obveznosti načrta za ravnanje z odpadki,
            zlasti na ravni zajetja onesnaženja zgodovinskih področij in uporabe ekonomskih
            instrumentov, in v postopek razvoja ali spreminjanja takih načrtov vključiti potrebo po
            upoštevanju vplivov na okolje čez ves življenjski krog proizvodov in surovin. Kjer je
            primerno, bi bilo treba upoštevati tudi zahteve po načrtovanem ravnanju z odpadki,
            določene v členu 14 Direktive 94/62/ES9 Evropskega parlamenta in Sveta z dne 20.
            decembra 1994 o embalaži in odpadni embalaži, in strategijo za zmanjšanje količine
            biološko razgradljivih odpadkov na odlagališčih, navedeno v členu 5 Direktive Sveta
            1999/31/ES z dne 26. aprila 1999 o odlaganju odpadkov na odlagališčih10.

     (18)   Za izboljšanje načina, na katerega se izvaja preprečevanje nastajanja odpadkov v
            državah članicah, in za olajšanje uvajanja najboljše prakse na tem območju je treba

     9
            UL L 365, 31.12.1994, str.10.
     10
            UL L 182, 16.7.1999, str.1.

SL                                                14                                                   SL
 ---pagebreak---             okrepiti določbe, ki se nanašajo na preprečevanje nastajanja odpadkov in uvesti
            zahtevo za države članice po razvoju programov za preprečevanje nastajanja
            odpadkov, osredotočenih na ključne vplive na okolje, ter upoštevati celoten življenjski
            krog. Takšni cilji in merila morajo biti usmerjeni v prekinitev povezave med
            gospodarsko rastjo in vplivi na okolje, povezanimi z nastajanjem odpadkov. Interesne
            skupine, kot tudi širša javnost, morajo v skladu z Direktivo 2003/35/ES Evropskega
            parlamenta in Sveta dobiti priložnost sodelovanja pri pripravi programov in morajo
            imeti dostop do njih po pripravi11.

     (19)   Nekatere določbe o ravnanju z odpadki, določene v Direktivi Sveta 91/689/EGS z dne
            12. decembra 1991 o nevarnih odpadkih12, se morajo spremeniti, da bi tako odstranili
            zastarelo gradivo in izboljšali jasnost besedila. Zaradi poenostavitve zakonodaje
            Skupnosti se morajo vključiti v sedanjo direktivo. Zaradi pojasnitve dejavnosti
            prepovedi mešanja in za zaščito okolja in zdravja ljudi morajo biti odstopanja od
            prepovedi mešanja, določena z Direktivo 91/689/EGS, omejena na razmere, v katerih
            takšno mešanje predstavlja najboljše razpoložljive tehnike, kot so opredeljene v
            Direktivi 96/61/ES. Direktivo 91/689/EGS je zato treba razveljaviti.

     (20)   Ker prednost, dana regeneraciji v Direktivi Sveta 75/439/EGS z dne 16. junija 1975 o
            odstranjevanju odpadnih olj13, nič več ne odraža jasnih koristi za okolje, se mora ta
            direktiva razveljaviti. Vendar pa je ločeno zbiranje odpadnih olj še naprej bistveno za
            ustrezno ravnanje z njimi in preprečevanje škode v okolju, nastale zaradi neustreznega
            odstranjevanja olj, zato je treba obveznost zbiranja odpadnih olj vključiti v sedanjo
            direktivo. Direktivo 75/439/EGS je zato treba razveljaviti.

     (21)   Merila, potrebna za izvajanje te direktive, je treba sprejeti v skladu s Sklepom Sveta
            1999/468/ES z dne 28. junija 1999 o določitvi postopkov za uresničevanje Komisiji
            podeljenih izvedbenih pooblastil14.

     (22)   Ker države članice ciljev te direktive o zaščiti okolja in zagotovitvi pravilnega
            delovanja notranjega trga ne morejo zadovoljivo doseči, in se zato ti cilji zaradi obsega
            ali učinkov ukrepov laže dosežejo na ravni Skupnosti, lahko Skupnost sprejme ukrepe
            v skladu z načelom subsidiarnosti iz člena 5 Pogodbe. V skladu z načelom
            sorazmernosti iz tega člena ta direktiva ne presega okvira, ki je potreben za dosego teh
            ciljev –

     11
            UL L 156, 25.6.2003, str. 17.
     12
            UL L 377, 31.12.1991, str. 20. Direktiva, kot je bila spremenjena z Direktivo 94/31/ES (UL L 168,
            2.7.1994, str. 28).
     13
            UL L 194, 25.7.1975, str. 23. Direktiva, kakor je bila nazadnje spremenjena z Direktivo 2000/76/ES
            Evropskega Parlamenta in Sveta (UL L 332, 28.12.2000, str. 91).
     14
            UL L 184, 17.7.1999, str. 23.

SL                                                     15                                                        SL
 ---pagebreak---      SPREJELA NASLEDNJO DIREKTIVO:

                                        Poglavje I
                             Vsebina, področje in opredelitve

                                                 Člen 1
                                                 Vsebina

     Ta direktiva določa merila za zmanjšanje celotnega vpliva na okolje, povezanega z uporabo
     virov, nastajanjem odpadkov in ravnanjem z njimi.

     Za iste namene tudi določa, pri čemer države članice prednostno sprejmejo ukrepe,
     preprečevanje nastajanja ali zmanjševanje količine odpadkov in njihove škodljivosti in tudi
     predelavo odpadkov s ponovno uporabo, recikliranjem in drugimi postopki predelave.

                                                  Člen 2
                                             Področje uporabe

     Ta direktiva ne zajema plinastih izpustov v ozračje.

     1.      Ne zajema naslednjih kategorij odpadkov v zvezi z nekaterimi posebnimi vidiki teh
             kategorij, ki so že zajete v drugi zakonodaji Skupnosti:

             (a)   radioaktivne odpadke;

             (b)   odpadke, ki nastajajo pri iskanju, pridobivanju, predelavi in skladiščenju
                   mineralnih surovin in obratovanju kamnolomov;

             (c)   fekalne in druge naravne, nenevarne snovi, ki se uporabljajo pri kmetovanju;

             (d)   odpadne vode, razen odpadkov v tekočem stanju;

             (e)   razgrajena razstreliva;

             (f)   neizkopana kontaminirana zemlja.

     2.      Ne zajema živalskih trupel ali živalskih stranskih proizvodov, namenjenih za
             uporabo v skladu z Uredbo (ES) št. 1774/2002 brez vpliva na uporabo sedanje
             direktive glede obdelave bio-odpadkov, ki vsebujejo živalske stranske proizvode.

     3.      Ne zajema fekalnih snovi, slame in drugih naravnih nenevarnih snovi iz kmetijske
             proizvodnje, ki se uporabljajo pri kmetovanju ali za proizvodnjo energije iz biomase
             z uporabo procesov ali metod, ki ne škodujejo okolju ali ogrožajo zdravja ljudi.

     4.      „Živalska trupla“ iz odstavka 2 so živali, ki poginejo drugače kot z zakolom,
             vključno z živalmi, ki se pokončajo zaradi izkoreninjenja kužnih živalskih bolezni v
             okviru kmetijske prakse ali načinov kmetovanja.

SL                                                 16                                               SL
 ---pagebreak---                                                Člen 3
                                             Opredelitve

     Za namene te direktive se uporabljajo spodaj navedene opredelitve:

     (a)     „odpadek“ pomeni vsako snov ali predmet, ki ga imetnik zavrže ali namerava ali
             mora zavreči;

     (b)     „povzročitelj“ pomeni vsakogar, katerega dejavnosti povzročajo nastajanje odpadkov
             ali vsakogar, ki izvaja predobdelavo, mešanje ali druge postopke, katerih posledica je
             sprememba narave ali sestave odpadkov;

     (c)     „imetnik“ pomeni povzročitelja odpadkov ali fizično ali pravno osebo, ki ima
             odpadke;

     (d)     „ravnanje“ pomeni zbiranje, prevoz, predelavo in odstranjevanje odpadkov, vključno
             z nadzorovanjem teh postopkov ter dejavnostmi po zaprtju mesta odstranjevanja;

     (e)     „zbiranje“ pomeni pobiranje, razvrščanje in/ali mešanje odpadkov za prevoz do
             naprave za obdelavo odpadkov;

     (f)     „ponovna uporaba“ pomeni kateri koli postopek predelave, pri katerem so proizvodi
             ali sestavni deli, ki so postali odpadki, ponovno uporabljeni za namene, za katere so
             bili prvotno izdelani;

     (g)     „recikliranje“ pomeni predelavo odpadkov v proizvode, surovine ali snovi za izvorni
             namen ali druge namene. Ne vključuje predelave energije;

     (h)     „mineralna odpadna olja“ pomeni katera koli maziva na podlagi mineralov ali
             industrijska olja, ki so postala neprimerna za uporabo, za katero so bili prvotno
             namenjena, in zlasti uporabljena motorna olja in olja za menjalnik, mineralna olja za
             mazanje, olja za turbine in hidravlična olja;

     (i)     „ravnanje“ pomeni predelavo ali odstranjevanje.

                                               Člen 4
                                          Seznam odpadkov

     Seznam odpadkov vzpostavi Komisija v skladu s postopkom iz člena 36(2).

     Vključuje odpadke, ki se štejejo za nevarne po členih 12 do 15, ob upoštevanju izvora in
     sestave odpadkov in po potrebi mejne vrednosti koncentracije.

SL                                                17                                                  SL
 ---pagebreak---                                         Poglavje II
                                Predelava in odstranjevanje

                                             ODDELEK 1
                                              SPLOŠNO

                                                Člen 5
                                               Predelava

     1.      Države članice sprejmejo potrebne ukrepe za zagotovitev, da bodo odpadki
             izpostavljeni postopkom, ki izhajajo iz njihove uporabe za uporabne namene
             nadomeščanja drugih virov, bodisi v obratih bodisi v širšem gospodarstvu, ki bi se
             sicer uporabili za izpolnitev te funkcije ali iz priprave teh za takšno uporabo, v
             nadaljevanju „postopki predelave“. Kot postopki predelave štejejo vsaj postopki,
             navedeni v seznamu Priloge II.

     2.      Komisija lahko v skladu s postopkom, navedenim v členu 36(2), sprejme izvedbene
             ukrepe za določitev meril učinkovitosti, na podlagi katerih se postopki, navedeni v
             seznamu Priloge II, lahko obravnavajo kot posledica uporabnega namena, kot je
             navedeno v odstavku 1.

                                                 Člen 6
                                             Odstranjevanje

     1.      Države članice zagotovijo, da bodo v primeru, če predelava v skladu s členom 5(1) ni
             mogoča, vsi odpadki dani v postopke odstranjevanja.

             Države članice prepovejo puščanje, odmetavanje ali nenadzorovano odstranjevanje
             odpadkov.

     2.      Države članice štejejo za postopke odstranjevanja vsaj postopke, navedene v
             seznamu Priloge I, tudi če je sekundarna posledica postopka pridobivanje snovi ali
             energije.

     3.      Če kljub nadomestitvi virov rezultati postopka za namene člena 1 nakazujejo, da ima
             ta slabe možnosti, lahko Komisija v skladu s postopkom, navedenim v členu 36(2),
             sprejme izvedbene ukrepe za dodajanje tega posebnega postopka v seznam iz
             Priloge I.

                                                Člen 7
                                                Pogoji

     Države članice zagotovijo, da se predelava ali odstranjevanje odpadkov izvajata takole:

     (a)     brez ogrožanja zdravja ljudi;

     (b)     brez uporabe postopkov ali metod, ki bi lahko škodovale okolju;

SL                                                18                                                SL
 ---pagebreak---      (c)     brez tveganja za vodo, zrak, zemljo in rastline ter živali;

     (d)     brez obremenjevanja okolja s hrupom ali vonjem;

     (e)     brez škodljivih posledic za podeželje ali posebno zanimiva mesta.

                                                Člen 8
                                              Odgovornost

     Države članice zagotovijo, da vsak imetnik odpadkov te predeluje ali odstranjuje sam oziroma
     da predelavo ali odstranjevanje izvaja zavod ali podjetje, ki izvaja postopke ravnanja z
     odpadki, oziroma predelavo in odstranjevanje ureja zasebni ali javni zbiralec odpadkov.

                                             ODDELEK 2
                                       STROŠKI IN OMREŽJA

                                                 Člen 9
                                                 Stroški

     Države članice zagotovijo, da se stroški predelave ali odstranjevanja odpadkov dodelijo,
     kakor je primerno, imetniku, prejšnjim imetnikom in povzročitelju.

                                              Člen 10
                                  Omrežje obratov za odstranjevanje

     Vsaka država članica v sodelovanju z drugimi državami članicami ustrezno ukrepa, kadar je
     to potrebno ali priporočljivo za ustanovitev integriranega in ustreznega omrežja obratov za
     odstranjevanje, pri čemer upošteva najboljše razpoložljive tehnologije v smislu člena 2(11)
     Direktive 96/61/ES, v nadaljevanju „najboljše razpoložljive tehnologije“.

     Omrežje se zastavi tako, da zagotovi samostojnost celotne Skupnosti pri odstranjevanju
     odpadkov in individualno dosego tega cilja za države članice, pri čemer se upoštevajo
     geografske okoliščine in potreba po specializiranih obratih za nekatere vrste odpadkov.

     Omrežje omogoča odstranjevanje odpadkov v enem od najbližjih primernih obratov s
     pomočjo najustreznejših metod in tehnologij z namenom zagotovitve visoke ravni zaščite
     okolja in javnega zdravja.

                                          Poglavje III
                                         Brez odpadkov

                                               Člen 11
                              Surovine za sekundarne proizvode in snovi

     1.      Za namene določitve, ali je primerno soditi o nekaterih odpadkih, da so prenehali biti
             odpadki po končanih postopkih ponovne uporabe, recikliranja in predelave, in za

SL                                                 19                                                 SL
 ---pagebreak---               ponovno razvrstitev teh odpadkov kot surovin za sekundarne proizvode ali snovi,
              Komisija oceni, ali so izpolnjeni naslednji pogoji:

              (a)   ponovna razvrstitev ne bi privedla do celotnih negativnih vplivov na okolje;

              (b)   obstaja trg s takšnimi surovinami za sekundarne proizvode in snovi.

     2.       Komisija na podlagi presoje v skladu z odstavkom 1 v skladu s postopkom,
              navedenim v členu 36(2), sprejme izvedbene ukrepe glede na specifične kategorije
              odpadnih surovin za proizvode ali snovi, pri tem pa določi merila za okolje in
              kakovost, ki jih je treba izpolniti, da odpadki lahko štejejo kot surovine za
              sekundarne proizvode ali snovi.

     3.       Merila, določena z odstavkom 2, morajo zagotoviti, da nastale sekundarne produktne
              surovine ali snovi ustrezajo pogojem, potrebnim za trženje.

              Merila upoštevajo vsako tveganje pri uporabi, škodljivi za okolje, ali odpremi
              sekundarnih surovin ali snovi in se določijo tako, da zagotavljajo visoko raven
              zaščite človeškega zdravja in okolja.

                                           Poglavje IV
                                         Nevarni odpadki

                                              ODDELEK 1
                              RAZVRSTITEV IN PRIPRAVA SEZNAMA

                                                Člen 12
                                               Razvrstitev

     Odpadki veljajo za nevarne, če izkazujejo eno ali več lastnosti, navedenih v Prilogi III.

     Nevarni odpadki, proizvedeni v gospodinjstvih, se ne opredelijo kot nevarni odpadki, dokler
     niso zbrani v podjetju, kjer izvajajo postopke ravnanja z odpadki, ali dokler jih ne pobere
     zasebni oziroma javni zbiralec odpadkov.

     Živalski stranski proizvodi in proizvodi, ki izvirajo iz njih, zajeti v Uredbi (ES) št. 1774/2002
     niso predmet določb te direktive, ki se nanaša na nevarne odpadke, razen če so bili pomešani
     med nevarne odpadke.

                                                 Člen 13
                                                 Seznam

     Komisija v skladu s postopkom iz člena 36(2) določi seznam nevarnih odpadkov, v
     nadaljevanju „seznam“.

     Seznam upošteva izvor in sestavo odpadkov ter po potrebi omeji vrednosti koncentracij.

SL                                                  20                                                   SL
 ---pagebreak---                                            Člen 14
                                Nevarni odpadki zunaj seznama

     1.   Država članica lahko obravnava odpadke kot nevarne, čeprav ti niso uvrščeni kot taki
          v seznam odpadkov iz člena 4 (v nadaljevanju „seznam“), če izkazujejo eno ali več
          lastnosti, navedenih v Prilogi III.

          Država članica o vseh takšnih primerih obvesti Komisijo v poročilu, predvidenem v
          členu 34(1), in predloži Komisiji vse potrebne podatke.

     2.   Komisija glede na prejeta obvestila pregleda seznam, da se odloči o njegovi
          prilagoditvi v skladu s postopkom, navedenim v členu 36(2).

                                           Člen 15
                                 Nenevarni odpadki iz seznama

     1.   Kadar lahko država članica dokaže, da posebni odpadki iz seznama nevarnih
          odpadkov ne izkazujejo lastnosti, navedenih v Prilogi III, lahko takšne odpadke
          obravnava kot nenevarne odpadke.

          Država članica o vseh takšnih primerih obvesti Komisijo v poročilu, predvidenem v
          členu 34(1), in predloži Komisiji vse potrebne dokaze.

     2.   Komisija glede na prejeta obvestila pregleda seznam, da se odloči o njegovi
          prilagoditvi v skladu s postopkom, navedenim v členu 36(2).

                                         ODDELEK 2
                                    POSEBNE ZAHTEVE

                                            Člen 16
                                           Ločevanje

     1.   Države članice sprejmejo potrebne ukrepe za zagotovitev izpolnjevanja naslednjih
          pogojev pri mešanju nevarnih odpadkov, bodisi z drugimi nevarnimi odpadki z
          drugačnimi lastnostmi bodisi z drugimi odpadki, snovmi ali surovinami:

          (a)   postopek mešanja izvaja zavod ali podjetje, ki je pridobilo dovoljenje v skladu
                s členom 19;

          (b)   pogoji, določeni s členom 7, se upoštevajo;

          (c)   zaradi ravnanja z odpadki se negativni vpliv na okolje ne poveča;

          (d)   takšen postopek je skladen z najboljšimi razpoložljivimi tehnologijami.

     2.   V skladu z merili tehnične in gospodarske izvedljivosti, ki jih določijo države
          članice, v katerih je prišlo do mešanja nevarnih odpadkov v nasprotju z odstavkom 1,
          in sicer z drugimi nevarnimi odpadki z drugačnimi lastnostmi ali z drugimi odpadki,
          snovmi ali surovinami, se ločevanje izvede po potrebi za uskladitev s členom 7.

SL                                             21                                                 SL
 ---pagebreak---                                                Člen 17
                                             Označevanje

     1.      Države članice sprejmejo potrebne ukrepe za zagotovitev, da se nevarni odpadki med
             zbiranjem, prevažanjem in začasnim shranjevanjem pakirajo in označujejo v skladu z
             veljavnimi mednarodnimi standardi in standardi Skupnosti.

     2.      Nevarne odpadke ob prevažanju spremlja identifikacijski obrazec, kot je navedeno v
             Uredbi Sveta (ES) št. 259/93.

                                              Člen 18
                                       Mineralna odpadna olja

     Brez poseganja v obveznosti pri ravnanju z odpadki, določene s členi 16 in 17, države članice
     sprejmejo ustrezne ukrepe za zagotovitev zbiranja odpadnih olj in ravnanja z njimi v skladu s
     členom 7.

                                        Poglavje V
                                 Dovoljenja ali registracija

                                           ODDELEK 1
                                           DOVOLJENJA
                                          PODODDELEK 1
                                            SPLOŠNO

                                               Člen 19
                                               Izdaja

     1.      Države članice od vsakega zavoda ali podjetja, ki izvaja postopke odstranjevanja ali
             predelave, zahtevajo, da pridobi dovoljenje od pristojnih nacionalnih organov.

             Takšna dovoljenja določajo naslednje:

             (a)   vrste in količine odpadkov, namenjene za predelavo ali odstranjevanje;

             (b)   tehnične zahteve za vsak dovoljeni postopek, potrebne za zadevno področje;

             (c)   sprejem varnostnih ukrepov;

             (d)   metodo, uporabljeno za vsak postopek.

             Dovoljenja lahko določijo dodatne pogoje in obveznosti.

     2.      Dovoljenja se lahko odobrijo za določeno časovno obdobje in se lahko podaljšajo.

     3.      Kadar pristojni nacionalni organ meni, da predvidena metoda ravnanja z odpadki ni
             sprejemljiva z vidika zaščite okolja, zavrne izdajo dovoljenja.

SL                                                22                                                 SL
 ---pagebreak---      4.      Pogoj katerega koli dovoljenja za energetsko predelavo je, da mora energetska
             predelava potekati ob visoki stopnji energetske učinkovitosti.

                                              Člen 20
                              Dovoljenja na podlagi Direktive 96/61/ES

     Člen 19(1) te Direktive ne velja, če je zavod ali podjetje pridobilo dovoljenje, skladno z
     Direktivo 96/61/ES.

                                               Člen 21
                                           Izvedbeni ukrepi

     Komisija lahko v skladu s postopkom, navedenim v členu 36(2), sprejme minimalne
     standarde za dovoljenja, katerih namen je zagotoviti, da se z odpadki ravna na okolju varen
     način.

                                          PODODDELEK 2
                                           OPROSTITVE

                                               Člen 22
                                             Upravičenost

     Države članice lahko oprostijo izpolnjevanja zahtev, določenih s členom 19(1), naslednje:

     (a)     zavode ali podjetja, ki izvajajo svoje lastno ravnanje z odpadki na mestu proizvodnje;

     (b)     zavode ali podjetja, ki izvajajo predelavo odpadkov.

     Kadar zavod ali podjetje izvajata oboje, odstranjevanje in predelavo, sta lahko oproščena
     izpolnjevanja zahtev samo glede na svoje postopke predelave.

                                                Člen 23
                                            Splošna pravila

     1.      Kadar država članica želi dovoliti oprostitve, kakor je predvideno v členu 22,
             zagotovi, da pristojni organi določijo, glede na posamezne vrste dejavnosti, splošna
             pravila za določitev vrste in količine odpadkov, ki jih lahko oprostitev ureja, in način
             ravnanja, ki se uporabi.

             Ta pravila so zasnovana na najboljših razpoložljivih tehnologijah in so skladna s
             členom 7.

     2.      Države članice obvestijo Komisijo o splošnih pravilih, določenih z odstavkom 1.

SL                                                 23                                                   SL
 ---pagebreak---                                               Člen 24
                                           Nevarni odpadki

     Pri nevarnih odpadkih države članice lahko dovolijo oprostitev iz člena 22 samo za zavode in
     podjetja, ki izvajajo postopke predelave.

     Poleg splošnih pravil, predvidenih v členu 23(1), države članice določijo posebne okoliščine
     za oprostitve, povezane z nevarnimi odpadki, vključno z mejnimi vrednostmi vsebnosti
     nevarnih snovi v odpadkih, mejnimi vrednostmi emisij, vrstami dejavnosti kot tudi katere koli
     druge potrebne zahteve za izvajanje različnih oblik predelave.

                                           ODDELEK 2
                                          REGISTRACIJA

                                               Člen 25
                                             Registracija

     1.      Države članice zagotovijo, da pristojni nacionalni organ vodi register zavodov ali
             podjetij, ki poklicno zbirajo ali prevažajo odpadke ali ki kot trgovci oziroma
             posredniki uredijo ravnanje z odpadki v imenu drugih in za katere ne velja zahteva
             po dovoljenju iz člena 19(1).

             Ti zavodi in podjetja upoštevajo določene minimalne standarde.

     2.      Vsi zavodi in podjetja, oproščeni v skladu s Pododdelkom 2 Oddelka 1, se vnesejo v
             register, predviden v odstavku 1.

     3.      Komisija v skladu s postopkom, navedenim v členu 36(2), sprejme minimalne
             standarde, navedene v drugem pododstavku odstavka 1.

     4.      Države članice zagotovijo, da sistem zbiranja in prevažanja odpadkov na njihovem
             ozemlju zagotavlja, da se zbrani in prepeljani odpadki dostavijo do primernega
             obrata za ravnanje z odpadki, pri čemer se upoštevajo obveznosti iz člena 7.

                                        Poglavje VI
                                     Ravnanje z odpadki

                                            ODDELEK 1
                                             NAČRTI

                                                Člen 26
                                     Načrti za ravnanje z odpadki

     1.      Vsaka država članica zagotovi, da njeni pristojni organi v skladu s členom 1 uvedejo
             enega ali več načrtov za ravnanje z odpadki, ki se revidirajo vsaj vsakih pet let.

SL                                                24                                                 SL
 ---pagebreak---              Ti načrti, posamično ali v kombinaciji, zajamejo celotno geografsko ozemlje zadevne
             države članice.

     2.      Načrti za ravnanje z odpadki iz odstavka 1 določajo analizo trenutnega stanja pri
             ravnanju z odpadki v zadevni geografski entiteti kot tudi merila za preprečevanje,
             ponovno uporabo, recikliranje, predelavo in varno odstranjevanje odpadkov.

     3.      Načrti za ravnanje z odpadki zajemajo vsaj naslednje:

             (a)   vrsto, količino in poreklo ustvarjenih odpadkov kot tudi odpadke, ki bodo
                   verjetno prišli iz drugih držav;

             (b)   splošne tehnične zahteve, vključno s projekti zbiranja in metodami obdelave;

             (c)   vse posebne dogovore za tokove odpadkov, ki povzročajo specifične tehnične
                   težave, težave v politiki ali pri ravnanju z odpadki;

             (d)   identifikacijo in presojo obstoječih obratov za odstranjevanje in večjih obratov
                   za predelavo odpadkov kot tudi pretekla področja, onesnažena z odstranjenimi
                   odpadki, in merila za njihovo sanacijo;

             (e)   dovolj podatkov obliki meril identifikacije področja za lažjo odločitev
                   pristojnih organov o tem, ali naj v prihodnje odobrijo pooblastila za obrate za
                   odstranjevanje odpadkov in večje obrate za predelavo ali ne;

             (f)   fizične ali pravne osebe, pooblaščene za ravnanje z odpadki;

             (g)   finančne ali organizacijske vidike, povezane z ravnanjem z odpadki;

             (h)   presojo uporabnosti in primernosti posebnih ekonomskih instrumentov za
                   odpravljanje različnih problemov z odpadki, pri čemer se upošteva potreba po
                   ohranjanju tekočega delovanja notranjega trga.

     4.      Načrti za ravnanje z odpadki ustrezajo zahtevam o načrtovanju ravnanja z odpadki,
             določenim v členu 14 Direktive 94/62/ES, in strategije za zmanjšanje količine
             biološko razgradljivih odpadkov na odlagališčih, navedene v členu 5 Direktive
             1999/31/ES, vključno s pomembnimi pohodi za ozaveščanje in uporabo ekonomskih
             instrumentov.

     5.      Države članice obvestijo komisijo o vseh sprejetih načrtih za ravnanje z odpadki ali o
             katerih koli spremembah njihovih načrtov za ravnanje z odpadki.

             Hkrati Komisiji predložijo splošno presojo o tem, kako bodo načrti prispevali k
             doseganju ciljev te direktive. Ta presoja vključuje strateško okoljsko presojo načrtov
             za ravnanje z odpadki iz Direktive 2001/42/ES.

                                             Člen 27
                                Sodelovanje med državami članicami

     Države članice sodelujejo, kakor je primerno, z drugimi zadevnimi državami članicami pri
     pripravi načrtov za ravnanje z odpadki v skladu s členom 26.

SL                                                25                                                  SL
 ---pagebreak---      V skladu z Direktivo 2003/35/ES in zlasti s predstavitvijo načrtov na javno dostopnih spletnih
     straneh države članice zagotovijo sodelovanje javnosti.

                                               Člen 28
                                           Izvedbeni ukrepi

     Komisija v skladu s postopkom, navedenim v členu 36(2), sprejme obliko uradnega obvestila
     iz člena 25(5).

                                             ODDELEK 2
                  PROGRAMI ZA PREPREČEVANJE NASTAJANJA ODPADKOV

                                               Člen 29
                                             Vzpostavitev

     1.      Države članice v skladu s členom 1 vzpostavijo programe za preprečevanje
             nastajanja odpadkov najpozneje do [treh let po začetku veljavnosti te direktive].

             Takšni programi se bodisi vključijo v načrte za ravnanje z odpadki iz člena 26 ali pa
             delujejo kot ločeni programi. Pripravijo se na geografski ravni, za katero velja, da je
             najprimernejša za njihovo učinkovito uporabo.

     2.      V skladu z Direktivo 2003/35/ES države članice za interesne skupine in širšo javnost
             zagotovijo možnost sodelovanja pri pripravi programov in dostopa do njih po
             pripravi

                                               Člen 30
                                               Vsebina

     1.      Države članice v svojih programih določijo cilje za preprečevanje nastajanja
             odpadkov in ocenijo priložnosti za sprejemanje ukrepov iz Priloge IV.

             Takšni cilji in merila so oblikovani tako, da se povezava med gospodarsko rastjo in
             vplivi na okolje, povezanimi z nastajanjem odpadkov, prekine.

     2.      Države članice določijo posebne kvalitativne in kvantitativne cilje ter kazalce za vse
             sprejete ukrepe ali kombinacijo ukrepov za nadzor in presojo napredka posameznih
             meril.

                                                Člen 31
                                                Presoja

     Države članice redno ocenjujejo programe za preprečevanje nastajanja odpadkov kot
     minimum pred predložitvijo svojih poročil v skladu s členom 34(1).

SL                                                26                                                   SL
 ---pagebreak---                                          Poglavje VII
                                       Nadzor in evidence

                                                  Člen 32
                                                  Nadzor

     1.    Zavodi in podjetja, ki izvajajo postopke ravnanja z odpadki, zavodi in podjetja, ki
           poklicno zbirajo ali prevažajo odpadke ali ki urejajo ravnanje z odpadki v imenu
           drugih, ter povzročitelji nevarnih odpadkov so predmet ustreznih rednih nadzorov
           pristojnih organov.

     2.    Nadzori, ki se nanašajo na zbiranje in prevažanje, vključujejo izvor in namembni kraj
           zbranih in prepeljanih odpadkov.

                                                Člen 33
                                             Vodenje evidenc

     1.    Zavodi in podjetja, navedeni v členu 19(1), povzročitelji nevarnih odpadkov ter
           zavodi in podjetja, ki zbirajo ali prevažajo nevarne odpadke, vodijo evidenco o
           količini, naravi, izvoru in, kadar je to ustrezno, namembnem kraju, pogostosti
           zbiranja, načinu prevažanj in metodi ravnanja z odpadki, predvidenimi glede na vrsto
           odpadkov, in na zahtevo pristojnih organov tem omogočijo razpolaganje s temi
           podatki.

     2.    Evidenca o nevarnih odpadkih se hrani najmanj tri leta, razen v primerih zavodov in
           podjetij za prevoz nevarnih odpadkov, ki morajo takšne evidence hraniti najmanj 12
           mesecev.

           Dokumentacijo o izvajanju postopkov ravnanj z odpadki je treba predložiti na
           zahtevo pristojnih organov ali prejšnjega imetnika.

                                           Poglavje VIII
                                          Končne določbe

                                                Člen 34
                                           Poročanje in pregled

     1.    V presledkih treh let države članice obvestijo Komisijo o izvajanju te Direktive v
           obliki sektorskega poročila15.

           Poročilo se pripravi na podlagi vprašalnika ali predloge, ki jo pripravi Komisija, v
           skladu s postopkom, navedenim v členu 6 Direktive 91/692/EGS16. Poročilo se

     15
          Poročanje o kvantitativnih informacijah o nastajanju odpadkov in ravnanju z njimi se vnese v Uredbo
          (ES) št. 2150/2002. Pogostost in roki poročanj se predpišejo v prilogah te uredbe.
     16
          UL L 377, 31.12.1991, str. 48.

SL                                                   27                                                         SL
 ---pagebreak---              predloži Komisiji v devetih mesecih pred iztekom triletnega obdobja, ki ga poročilo
             zajema.

             Države članice v ta poročila vključijo podatke o njihovem napredku pri izvajanju
             programov za preprečevanje odpadkov.

             V okviru obveznosti poročanja se zberejo podatki o odpadkih iz gostinstva, kar
             omogoča vzpostavitev pravil za njihovo varno uporabo, predelavo, recikliranje in
             odstranjevanje.

     2.      Komisija pošlje vprašalnik ali predlogo državam članicam šest mesecev pred
             začetkom obdobja, ki ga zajema poročilo.

     3.      Komisija objavi poročilo Skupnosti o izvajanju te direktive v devetih mesecih po
             prejemu poročil držav članic v skladu z odstavkom 1.

     4.      V prvem poročilu, ki sledi po petih letih začetka veljavnosti te direktive, Komisija
             pregleda izvajanje direktive in po potrebi predstavi predlog za spremembo.

                                               Člen 35
                                  Prilagoditev tehničnemu napredku

     Komisija v skladu s postopki iz člena 36(2) sprejme spremembe, potrebne za prilagoditev
     prilog znanstvenemu in tehničnemu napredku.

                                                Člen 36
                                                Odbor

     1.      Komisiji pomaga odbor, v nadaljevanju „odbor“.

     2.      Pri sklicevanju na ta odstavek veljata člena 5 in 7 Sklepa 1999/468/ES, ob
             upoštevanju določb člena 8 tega sklepa.

             Obdobje iz člena 5(6) Sklepa 1999/468/ES znaša tri mesece.

     3.      Odbor sprejme svoj poslovnik.

                                                Člen 37
                                                Prenos

     1.      Države članice sprejmejo zakone, predpise in administrativne določbe, potrebne za
             uskladitev s to direktivo, najpozneje [vstaviti datum 2 leti po začetku veljavnosti te
             direktive.] Države članice nemudoma sporočijo Komisiji besedila teh določb in
             primerjalno tabelo med temi določbami in direktivo.

             Ko države članice sprejmejo te predpise, se morajo sklicevati na to direktivo ali pa se
             nanjo sklicujejo ob uradni objavi. Način sklicevanja določijo države članice.

     2.      Države članice predložijo Komisiji besedila temeljnih predpisov nacionalne
             zakonodaje, sprejetih na področju, ki ga ureja ta direktiva.

SL                                                28                                                   SL
 ---pagebreak---                                                 Člen 38
                                              Razveljavitev

     Direktive 75/439/EGS, 75/442/EGS in 91/689/EGS se razveljavijo.

     Sklicevanje na razveljavljene direktive se razlaga kot sklicevanje na to direktivo in naj se bere
     skladno s korelacijsko tabelo v Prilogi V.

                                                Člen 39
                                           Začetek veljavnosti

     Ta direktiva bo začela veljati dvajseti dan po objavi v Uradnem listu Evropske Unije.

                                                Člen 40
                                               Naslovniki

     Direktiva je naslovljena na vse države članice.

     V Bruslju,

     Za Evropski parlament                        Za Svet
     Predsednik                                   Predsednik

SL                                                  29                                                   SL
 ---pagebreak---                                               PRILOGA I

                                  POSTOPKI ODSTRANJEVANJA

     D 1 Odlaganje odpadkov v zemljo ali na njo (npr. odlagališče itd.);

     D 2 obdelava v zemlji (npr. biorazgradnja tekočin ali ostanki gošče v zemlji itd.);

     D 3 globinsko injiciranje (npr. injiciranje odpadkov s črpalkami v vrtine, solne jaške ali
     naravno dana odlagališča itd.);

     D 4 površinska zajezitev (npr. vlivanje tekočih odpadkov ali gošče v jame, ribnike ali lagune
     itd.);

     D 5 posebej prirejeno odlagališče (npr. odlaganje v posamezne obložene celice s pokrovom,
     ločene med seboj in od okolja, ipd.);

     D 6 izpuščanje trdih odpadkov v vode, razen v morja/oceane;

     D 7 izpuščanje v morja/oceane, vključno z odlaganjem na morsko dno;

     D 8 biološka obdelava, ki ni določena drugje v tej prilogi, pri kateri nastanejo končne spojine
     ali mešanice, ki se odstranjujejo z enim od postopkov iz te priloge, naštetih pod D1 do D12;

     D 9 fizikalno-kemična obdelava, ki ni določena drugje v tej prilogi, pri kateri nastanejo
     končne spojine ali mešanice, ki se odstranjujejo z enim od postopkov iz te priloge, naštetih
     pod D1 do D12 (npr. izparevanje, sušenje, kalcinacija itd.);

     D 10 sežiganje na kopnem;

     D 11 sežiganje na morju;

     D 12 trajno skladiščenje (npr. nameščanje posod v rudnike itd.);

     D 13 spajanje ali mešanje pred izvajanjem enega od postopkov iz te priloge, naštetih pod D 1
     do D 12;

     D 14 ponovno pakiranje pred izvajanjem enega od postopkov iz te priloge naštetih pod D 1 do
     D 13;

     D 15 skladiščenje do začetka enega od postopkov iz te priloge, naštetih pod D 1 do D 14
     (razen začasnega skladiščenja pred zbiranjem, na kraju nastanka odpadkov).

SL                                                 30                                                  SL
 ---pagebreak---                                                   PRILOGA II

                                         POSTOPKI PREDELAVE

     R1 Uporaba predvsem kot gorivo ali druga sredstva za pridobivanje energije.

     To vključuje sežigalne naprave za predelavo trdnih komunalnih odpadkov samo kadar je
     njihova energetska učinkovitost enaka ali večja od:

     – 0,60 za obrate, ki delujejo in imajo dovoljenje v skladu z veljavno zakonodajo Skupnosti
     pred 1. januarjem 2009,

     – 0,65 za obrate z dovoljenjem po 31. decembru 2008,

     ki se določi z uporabo naslednje enačbe17:

     Energetska učinkovitost = (Ep -( Ef + Ei)) / (0.97 x (Ew + Ef))

     v kateri:

     Ep pomeni letno proizvodnjo toplotne ali električne energije. Izračuna se z električno
     energijo, pomnoženo z 2,6, in toplotno energijo, proizvedeno za komercialno uporabo,
     pomnoženo z 1,1 (GJ/leto)

     Ef pomeni energijo, dovedeno v sistem letno, iz goriv, ki prispevajo k proizvodnji pare
     (GJ/leto)

     Ew pomeni letno energijo iz obdelave odpadkov, izračunano z uporabo nižje neto kalorične
     vrednosti odpadkov (GJ/leto).

     Ei pomeni letni uvoz energije, razen Ew in Ef (GJ/leto)

     0,97 je faktor, ki predstavlja energetske izgube zaradi usedlin iz pepela in sevanja.

     R 2 ponovna uporaba odpadnih topil/regeneracija;

     R 3 recikliranje/ponovna uporaba odpadnih organskih snovi, ki se ne uporabljajo kot topila
     (vključno s kompostiranjem in drugimi postopki biološkega preoblikovanja);

     R 4 recikliranje/ponovna uporaba odpadnih kovin in njihovih spojin;

     R 5 recikliranje/ponovna uporaba drugih odpadnih anorganskih materialov;

     R 6 regeneracija kislin ali baz;

     R 7 predelava sestavin, ki se uporabljajo za zmanjšanje onesnaževanja;

     R 8 predelava sestavin iz katalizatorjev;

     17
             Ta formula temelji na podatku iz referenčnega dokumenta o najboljših razpoložljivih tehnologijah za
             sežig odpadkov.

SL                                                      31                                                         SL
 ---pagebreak---      R 9 ponovno rafiniranje olja ali druge ponovne uporabe olja;

     R 10 obdelava v zemlji za dosego kmetijskih in ekoloških izboljšav;

     R 11 uporaba odpadkov, pridobljenih s katerim koli postopkom, naštetim pod R1 do R10;

     R 12 izmenjava odpadkov za predelavo s katerim koli postopkom, naštetim pod R1–R11;

     R 13 skladiščenje odpadkov za predelavo po enem od postopkov iz te priloge, naštetih pod
     R 1 do R 12 (razen začasnega skladiščenja pred zbiranjem, na kraju nastanka odpadkov).

SL                                                32                                            SL
 ---pagebreak---                                              PRILOGA III

                               LASTNOSTI NEVARNIH ODPADKOV

     H1 „Eksplozivne snovi“: snovi in pripravki, ki lahko eksplodirajo ob učinku ognja ali so bolj
     občutljivi na udarce ali trenje kot dinitrobenzen.

     H2 „Oksidativne snovi“: snovi in pripravki, ki kažejo močne eksotermične reakcije v stiku s
     drugimi snovmi, zlasti vnetljivimi.

     H3-A „Lahko vnetljive snovi“:

     –        tekoče snovi in pripravki, ki imajo plamenišče pod 21° C (vključno z zelo lahko
              vnetljivimi tekočinami), ali

     –        snovi in pripravki, ki se lahko močno segrejejo in se končno vnamejo v stiku z
              zrakom pri sobni temperaturi brez uporabe energije ali

     –        trdne snovi in pripravki, ki se ob stiku z virom vžiga hitro vnamejo in po odstranitvi
              tega vira še naprej gorijo ali se porabljajo ali

     –        plinaste snovi in pripravki, ki so vnetljivi na zraku pri normalnem tlaku ali

     –        snovi in pripravki, ki v stiku z vodo ali vlažnim zrakom razvijejo lahko vnetljive
              pline v nevarnih količinah.

     H3-B „Vnetljive snovi“: tekoče snovi in pripravki, ki imajo plamenišče pri temperaturi 21° C
     ali več in pri temperaturi, ki je nižja ali enaka 55° C.

     H4 „Dražeče snovi“: nekorozivne snovi in pripravki, ki ob takojšnjem, podaljšanem ali
     ponavljajočem stiku s kožo ali sluznico lahko povzročijo vnetja.

     H5 „Škodljive snovi“: snovi in pripravki, ki pri vdihavanju ali zaužitju ali prodiranju skozi
     kožo lahko povzročijo omejeno tveganje za zdravje.

     H6 „Strupene snovi“: snovi in pripravki (vključno z zelo strupenimi snovmi in pripravki), ki
     pri vdihavanju, zaužitju ali prodiranju skozi kožo lahko povzročijo resno, akutno ali kronično
     tveganje za zdravje in celo smrt.

     H7 „Rakotvorne snovi“: snovi in pripravki, ki pri vdihavanju ali zaužitju ali prodiranju skozi
     kožo lahko povzročijo raka ali povečajo pogostost njegovega nastanka.

     H8 „Jedke snovi“: snovi in pripravki, ki ob stiku lahko uničijo živo tkivo.

     H9 „Infektivne snovi“: snovi, ki vsebujejo za življenje sposobne mikroorganizme ali njihove
     toksine, za katere je znano ali zanesljivo, da pri človeku ali drugih živih organizmih
     povzročajo bolezen.

     H10 „Teratogene snovi“: snovi in pripravki, ki pri vdihavanju ali zaužitju ali prodiranju skozi
     kožo lahko povzročijo nededne prirojene okvare ali povečajo pogostost njihovega nastanka.

SL                                                  33                                                 SL
 ---pagebreak---      H11 „Mutagene snovi“: snovi in pripravki, ki lahko pri vdihavanju ali zaužitju ali prodiranju
     skozi kožo lahko povzročijo dedne genske okvare ali povečajo pogostost njihovega nastanka.

     H12 Snovi in pripravki, ki v stiku z vodo, zrakom ali kislino sproščajo strupene ali zelo
     strupene pline.

     H13 Snovi in pripravki, sposobne, da s kakršnimi koli sredstvi po odstranitvi tvorijo drugo
     snov, npr. lug, ki ima katero koli lastnost, navedeno zgoraj.

     H14 „Ekotoksične snovi“: snovi in pripravki, ki predstavljajo ali lahko predstavljajo takojšnje
     ali kasnejše tveganje za enega ali več sektorjev okolja.

     Opombe

     1.      Pripis nevarnih lastnosti „strupeno“ (in „zelo strupeno“), „škodljivo“, „jedko“ in
             „dražeče“ temelji na merilih, določenih v delu IA in IIB Priloge VI k Direktivi Sveta
             67/548/EGS18, kakor je bila spremenjena.

     2.      Glede na pripis lastnosti „rakotvorno“, „teratogeno“ in „mutageno“ ter zaradi
             nedavnih ugotovitev, dodatna merila vsebuje Vodič za razvrščanje in označevanje
             nevarnih snovi in pripravkov, določen v delu II D Priloge VI k Direktivi
             67/548/EGS, kakor je bila spremenjena.

     Preskusne metode

     Metode, ki jih je treba uporabljati, so metode, opisane v Prilogi V k Direktivi 67/548/EGS,
     kakor je bila spremenjena.

     18
            UL 196, 16.8.1967, str. 1.

SL                                                 34                                                  SL
 ---pagebreak---                                             PRILOGA IV

                  UKREPI ZA PREPREČEVANJE NASTAJANJA ODPADKOV

     Ukrepi, ki lahko vplivajo na okvirne pogoje, povezane z nastajanjem odpadkov

     1.      Uporaba ukrepov načrtovanja ali drugih ekonomskih instrumentov, ki vplivajo na
             razpoložljivost in ceno primarnih virov.

     2.      Pospeševanje raziskav in razvoja za dosego manjše količine odpadnih proizvodov in
             čistejših tehnologij ter razširjanje in uporabo rezultatov takšnih raziskav in razvoja.

     3.      Priprava učinkovitih in jasnih kazalcev pritiskov na okolje, povezanih z nastajanjem
             odpadkov na vseh ravneh, od primerjave proizvodov preko ukrepov lokalnih organov
             do nacionalnih ukrepov.

     Ukrepi, ki lahko vplivajo na fazi oblikovanja in proizvodnje

     4.      Pospeševanje ekološkega oblikovanja (sistematična vključitev okoljskih vidikov v
             proizvod, oblikovan z namenom, da se pospeši okoljevarstvena učinkovitost
             proizvoda v njegovem celotnem življenjskem krogu).

     5.      Zbiranje informacij o tehnikah preprečevanja nastajanja odpadkov z namenom
             pospešitve izvajanja najboljših razpoložljivih tehnologij po dejavnostih.

     6.      Organizacija usposabljanja pristojnih organov v povezavi z vključitvijo zahtev za
             preprečevanje nastajanja odpadkov v dovoljenja po tej direktivi in Direktivi
             96/61/ES.

     7.      Vključitev ukrepov za preprečevanje nastajanja odpadkov v obratih ne spada pod
             Direktivo 96/61/ES. Kadar je primerno, lahko takšni ukrepi vključujejo ocene ali
             načrte preprečevanja nastajanja odpadkov.

     8.      Uporaba kampanj za spodbujanje osveščanja ali zagotavljanje finančnih postopkov,
             postopkov odločanja ali drugih pomoči za poslovanje. Takšni ukrepi bodo verjetno
             posebno učinkoviti, če so usmerjeni v majhna in srednje velika podjetja in so jim
             prilagojeni ter delujejo preko vzpostavljenih poslovnih omrežij.

     9.      Uporaba prostovoljnih dogovorov, svetov potrošnikov/proizvajalcev ali sektorskih
             pogajanj zato, da ustrezne dejavnosti ali industrijski sektorji določijo svoje lastne
             načrte za preprečevanje nastajanja odpadkov ali cilje oziroma da popravijo odpadne
             proizvode ali način embaliranja.

     10.     Pospeševanje neoporečnih sistemov za okoljsko upravljanje, vključno z ISO 14001.

     Ukrepi, ki lahko vplivajo na fazo porabe in uporabe

     11.     Ekonomski instrumenti, kakršni so pobude za čiste nakupe ali ustanove, v katerih
             morajo porabniki obvezno plačati za dani izdelek ali embalažo, ki bi bila sicer
             zagotovljena zastonj.

SL                                                 35                                                  SL
 ---pagebreak---      12.   Uporaba kampanj za osveščanje in zagotavljanje posredovanja podatkov splošni
           javnosti ali posebni vrsti potrošnikov.

     13.   Pospeševanje neoporečnih ekoloških oznak.

     14.   Dogovori z industrijo, npr. uporaba svetov proizvajalcev, kot so tisti, ki se izvajajo v
           okviru integriranih politik proizvajanja, ali s prodajalci na drobno o razpoložljivosti
           podatkov o preprečevanju nastajanja odpadkov in proizvodov, ki na okolje vplivajo
           manj škodljivo.

     15.   V okviru javnih in centraliziranih naročil, vključitve okoljskih meril in meril za
           preprečevanje nastajanja odpadkov v javne razpise in pogodbe, v skladu s
           Priročnikom o ekoloških javnih naročilih, ki ga je dne 29. oktobra 2004 objavila
           Komisija.

     16.   Pospeševanje ponovne uporabe in/ali popravila ustreznih odvrženih proizvodov,
           zlasti ob ustanovitvi in podpori omrežij za popravilo/ponovno uporabo.

SL                                               36                                                   SL
 ---pagebreak---                                          PRILOGA V

                                    PRIMERJALNA TABELA

                  Direktiva 75/442/EGS                        Ta direktiva

     Člen 1(a)                                Člen 3(1)(a)

     Člen 1(a)(2)                             Člen 4

     Člen 1(b)                                Člen 3(1)(b)

     Člen 1 (c)                               Člen 3(1) (c)

     Člen 1 (d)                               Člen 3(1) (d)

     Člen 1 (e)                               Člen 5

     Člen 1 (f)                               Člen 6

     Člen 1 (g)                               Člen 3(1) (e)

     Člen 2 (1)                               Člen 2

     Člen 2 (2)                               -

     Člen 3 (1)                               Člen 1

     Člen 3 (2)                               -

     Člen 4                                   Člen 7

     Člen 5                                   Člen 10

     Člen 6                                   -

     Člen 7(1),(2)                            Člen 26

     Člen 7 (3)                               -

     Člen 8                                   Člen 8

     Člen 9                                   Člen 19

     Člen 10                                  Člen 19

     Člen 11                                  Členi 22 - 24

     Člen 12                                  Člen 25

     Člen 13                                  Člen 32

SL                                          37                               SL
 ---pagebreak---      Člen 14                 Člen 33

     Člen 15                 Člen 9

     Člen 16                 Člen 34

     Člen 17                 Člen 35

     Člen 18                 Člen 36

     Člen 19                 Člen 37

     Člen 20                 Člen 38

     Člen 21                 Člen 39

     Priloga I               -

     Priloga IIA             Priloga I

     Priloga IIB             Priloga II

     Direktiva 75/439/EGS

     Člen 1 (1)              Člen 3(1)(g)

     Člen 2                  Člena 18 in 7

     Člen 3(1),(2)           -

     Člen 3 (3)              Člen 7

     Člen 4                  Člen 7

     Člen 5 (1)              -

     Člen 5 (2)              -

     Člen 5 (3)              -

     Člen 5 (4)              Člena 19, 25

     Člen 6                  Člen 19

     Člen 7(a)               Člen 7

     Člen 7(b)               -

     Člen 8 (1)              -

SL                          38               SL
 ---pagebreak---      Člen 8(2)(a)            -

     Člen 8(2)(b)            -

     Člen 8 (3)              -

     Člen 9                  -

     Člen 10 (1)             Člen 16

     Člen 10 (2)             Člen 7

     Člen 10(3),(4)          -

     Člen 10 (5)             Členi 12 do 15

     Člen 11                 Člen 25

     Člen 12                 Člen 25

     Člen 13 (1)             Člen 32

     Člen 13 (2)             -

     Člen 14                 -

     Člen 15                 -

     Člen 16                 -

     Člen 17                 -

     Člen 18                 Člen 34

     Člen 19                 -

     Člen 20                 -

     Člen 21                 -

     Člen 22                 -

     Priloga I               -

     Direktiva 91/689/EGS

     Člen 1 (1)              -

     Člen 1 (2)              -

SL                          39                SL
 ---pagebreak---      Člen 1 (3)       Člen 3

     Člen 1 (4)       Členi 3 in 12 do 15

     Člen 2 (1)       Člen 34

     Člen 2(2)-(4)    Člen 16

     Člen 3           členi 19 do 24

     Člen 4 (1)       Člen 32

     Člen 4(2)(3)     Člen 33

     Člen 5 (1)       Člen 17

     Člen 5 (2)       Člen 32

     Člen 5 (3)       Člen 33

     Člen 6           Člen 26

     Člen 7           -

     Člen 8           -

     Člen 9           -

     Člen 10          -

     Člen 11          -

     Člen 12          -

     Priloga I, II    -

     Priloga III      Priloga III

SL                   40                     SL